Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 509/13/3307	Prievidza, 2.6.2015
EEČ : 2-27-52-2015

U Z N E S E N I E

Trestná vec:	obvinený XXXXX  
Prečin:	Krádež v štádiu pokusu podľa § 14 odsek 1, § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 26.9.2013, spisová značka 2 Pv 509/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	- dňa 04.07.2013 v čase okolo 08.30 h v katastrálnom území XXXXX, obec XXXXX, okres Prievidza, na parcele číslo XXXXX, zapísanej na Liste vlastníctva číslo XXXXX, na poľnohospodárskom pozemku v blízkosti lesného porastu neoprávnene oberal a do času prichytenia hliadkou polície neoprávnene obral 1,6 kg hrachu v strukoch, ktorý si odkladal do vopred prinesenej a prichystanej tašky, čím by spôsobil škodu poškodenej spoločnosti XXXXX so sídlom XXXXX, XXXXX, okres Prievidza, IČO: XXXXX, ktorá uvedený pozemok ako nájomca využíva na pestovanie poľnohospodárskych plodín škodu odcudzením vo výške 6,27 eura

Uznesením prokurátora Okresnej prokuratúry Prievidza zo dňa 26.9.2013, spisová značka 2 Pv 509/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Poverený príslušník Okresného riaditeľstva PZ Prievidza, Obvodného oddelenia PZ Nováky uznesením sp. zn. ORP-855/ NY-PD-2013 zo dňa 04.07.2013 podľa § 199 ods. 1 Tr. por. začal trestné stíhanie pre prečin krádeže podľa § 212 ods. 2, písm. d) Tr. zákona a následne uznesením pod totožnou spisovou značkou zo dňa 04.07.2013 podľa § 206 ods. 1 Tr. poriadku vzniesol obvinenie XXXXX pre skutok právne kvalifikovaný ako prečin krádeže v štádiu pokusu podľa § 14 ods. 1, § 212 ods. 2, písm. d) Tr. zákona č. 300/2005 Z.z. v znení neskorších predpisov na tom skutkovom základe, že

	- dňa 04.07.2013 v čase okolo 08.30 h v katastrálnom území XXXXX, obec XXXXX, okres Prievidza, na parcele číslo XXXXX, zapísanej na Liste vlastníctva číslo XXXXX, na poľnohospodárskom pozemku v blízkosti lesného porastu neoprávnene oberal a do času prichytenia hliadkou polície neoprávnene obral 1,6 kg hrachu v strukoch, ktorý si odkladal do vopred prinesenej a prichystanej tašky, čím by spôsobil škodu poškodenej spoločnosti XXXXX so sídlom XXXXX, XXXXX, okres Prievidza, IČO: XXXXX, ktorá uvedený pozemok ako nájomca využíva na pestovanie poľnohospodárskych plodín škodu odcudzením vo výške 6,27 eura.

	Následne bolo uznesením prokurátora Okresnej prokuratúry Prievidza sp. zn. 2Pv 509/13/3307- 12 zo dňa 26.09.2013, právoplatným dňa 08.10.2013 vo vzťahu k obvinenému XXXXX podľa § 216 ods. 1 Tr. poriadku podmienečne zastavené trestné stíhanie a bola mu určená podľa § 216 ods. 2 Tr. por. skúšobná doba v trvaní 18 (osemnásť) mesiacov plynúca od právoplatnosti vyššie uvedeného uznesenia.

	Obvinenému XXXXX plynula skúšobná doba v trvaní 18 (osemnásť) mesiacov od 09.10.2013 do 08.04.2015.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Zo  správ zadovážených z Okresného riaditeľstva PZ Prievidza, Obvodného oddelenia PZ Nováky, Mestskej polície Prievidza, Obecného úradu XXXXX a Okresného úradu Prievidza, Odboru všeobecnej vnútornej správy a z odpisu  registra trestov vyplýva, že obvinený XXXXX sa v priebehu plynutia skúšobnej doby nedopustil žiadneho priestupku ani trestného činu. 

	Na základe vyššie uvedeného možno konštatovať záver, že v priebehu plynutia skúšobnej doby obvinený XXXXX viedol riadny život.    

	Vzhľadom na to, že obvinený XXXXX v skúšobnej dobe podmienečného zastavenia trestného stíhania splnil podmienky  uvedené v ustanovení § 217 ods. 1 Tr. poriadku, rozhodol som, že sa v skúšobnej  dobe podmienečného zastavenia trestného stíhania osvedčil.

	Právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1, písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Vereš
prokurátor